Asmeskel yellan gar talɣiwin-a d asmeskel asnalɣan d umawalan anda yal awal yesɛa aẓar-is iman-is, ad naf deg taddart n Bumnazel ssemrasen awal tiɣrifin SG/NT, daɣen yella useqdac n talɣa n wasuf aɣrif i wecmat, aẓar-is ƔRF (K. BOUAMARA, 2010 : 399), deg taddart n Bezzit nufa sseqdacen awal lbaɣrir aẓar-is BƔR, deg uswir asnalɣan ad naf sin wawalen-a tiɣrifin d lbaɣrir llan-d s talɣa taḥerfit, maca deg taddart Uzaknun ssemrasen awal ṭajin n yeflu i yellan s talɣa tuddist (isem + isem) aẓar-is ṭajin ṬJN ; yiflu aẓar-is FL.